  Анжелика Тихонова корреспондент 10-тӥ толсуре Ижкарын Дышетонэз азинтонъя институтын Удмуртиысь визьнодасьёс понна йӧскалык лулчеберетэз дышетон ӵектосъёсты уже кутонъя элькун конференци ортчиз. Ужрадэ нылпи садъёсын ужась 50 пала ӧнерчиос пыриськизы. Со сярысь ивортодэтъя «Удмуртия» агентстволэн корреспондентэзлы «Вордскем кыл» амалтодослыко (научно-методической) журналысь школа дорозь дышетонъя ёзэтлэн редакторез Надежда Хайдарова вераз. Дышетонэз азинтонъя институтлэн йӧскалык лулчеберетэз дышетонъя центрысьтыз методист Роза Кузнецова валэктӥз, кызьы ӵектосъёсын ужано, кыӵе соос луо, кыӵе отын валтӥсь ужпумез, кыӵе ужпумъёс пуктоно. Озьы ик 18 визьнодасьёс ас ужан амалъёсынызы тодматӥзы. Мылкыд карисьёс эшшо но трос вал, но ваньзэ кылзыса ӧз вуттэ, пусйиз Надежда Хайдарова. Солэн верамезъя, тужгес но тодэ кылизы Глазкарысь, Воткаысь но Сарапулысь визьнодасьёслэн тодматэм ужъёссы. Со сяна, Воткаысь Юрий Гагарин нимо 10 номеро школаысь историлы но обществознанилы дышетӥсь Альбина Ломагина нылпи садъёсын ӝӧквыл шудонъёс пыр удмурт кылэз дышетон ӵектосэныз тодматӥз. Со визьнодасьёслы ас лэсьтэм картазэ возьматӥз, соя ветлыса, пиналъёс, кылсярысь, ас гуртысьтызы, нылпи садысьтызы интыосын тодматско. Котькуд вуылэм интыязы флажок яке мукет мар ке пукто. Озьы пиналъёс инты нимъёсты но тодазы кельто, тунсыкъяськонзы но сайка. Ачиз со уг ужа нылпи садын, ачиз дышетӥсь. Но со шедьтэм сыӵе тунсыко амал, кызьы визьнодасьёслы пӧртэм шудонъёсты нылпи садын уже кутоно. Туж кельшиз со нылпи садъёсын ужасьёслы Надежда Хайдарова, «Вордскем кыл» журналысь школа дорозь дышетонъя ёзэтлэн редакторезНадежда Хайдаровалэн кылъёсызъя, таӵе конференциос визьнодасьёслы тросгес радъяно, уго соос ужазы трос пайда ваё. Ӵектосъя ваньмыз ик ужаны кышкалогес ай, со нылпи садъёс понна гырымтэ бусыгес ай, соин ик тани та визьнодасьёс асьсэлы таӵе йылпумъян лэсьтӥзы. Валазы, кызьыгес астэ возёно, кызьы ӵектосъя вераськоно, мае вакчигес верано, мае рос-просгес. Со соослы туж бадӟым пайда сётӥз Надежда Хайдарова, «Вордскем кыл» журналысь школа дорозь дышетонъя ёзэтлэн редакторезОзьы ик конференциын Йӧскалык лулчеберетэз дышетонъя центрлэн кивалтӥсез Рустам Касимов «Мынам пичи доре» элькун вожвылъяськонын вормем визьнодасьёсты пусйиз, Москвае огъяросси вожвылъяськонэ ужъёссэс келям но вормонъёс басьтэм вить визьнодасьёсты ӟечкылаз но синпель кузымъёс сётӥз. Тодэ вайытом, Удмуртиын нылпи садъёсы ветлӥсь 3-7 аресъем удмурт пиналъёсты анай кылынызы дышетон понна «Зарни бугор» визьнодан сузьет поттӥзы.  Тегъёс: Дышетон Ижкар Удмуртия удмурткыл дӥськут  